open-index/open-wikipedia-markdown huggingface dataset:
Kristall

[miniatura|O módulo Kristall fotografiado durante a misión [STS-81.]]
**Kristall** é o nome dun dos módulos que formaban a estación espacial Mir.

## Características 
O módulo Kristall estaba adicado á experimentación con materiais e material biolóxico en microgravedade. Cunha masa de 19.500 kg ao lanzamento e 11,9 m de longo, Kristall foi enviado ao espazo o 31 de maio de 1990 a bordo dun foguete Proton K desde o cosmódromo de Baikonur. Foi o terceiro módulo en engadirse ao núcleo da Mir e ademais de adicarse á experimentación de materiais e biolóxica tamén facía funcións de observación da Terra e de investigación astrofísica. Ao longo da vida da Mir o módulo foi movido varias veces de porto para acomodar novos módulos, como o Spektr, e para situalo nunha mellor posición cando os transbordadores espaciais comezaron a visitar a estación.

Kristall tiña 61 m3 de volume presurizado e estaba dividido en dous compartimentos: o compartimento de instrumentación, con contedores de alimentos e equipamento de procesamento industrial, e o compartimento de acoplamento, cun sistema de acoplamento APAS-89 con dúas unidades andróxinas e que foi usado para o primeiro acoplamento entre a Mir e un transbordador.

Orixinalmente Kristall levaba dous paneis solares cunha área total de 72 m2 e capaces de proporcionar 8,4 kW de potencia que se almacenaban nun sistema de baterías cunha capacidade de 360 Amperio-hora. Un dos paneis foi movido máis tarde ao módulo Kvant, en 1995, a petición da NASA, antes do comezo das visitas dos transbordadores. O sistema de propulsión do módulo consistía en dous motores principais de 3,9 kN de impulso alimentados por tetróxido de nitróxeno e UDMH e varios grupos de propulsores de control de actitude de 400 N de pulo.

Kristall destruíuse xunto co resto da Mir cando a estación reentrou na atmosfera de maneira controlada o 23 de marzo de 2001.

## Notas 
## Véxase tamén 
### Outros artigos 
*Mir
*Proton K
*Kvant-1
*Kvant-2
*Spektr
Sobreiral

**Sobreiral** pode referirse a:
* Sobreiral do Arnego
* O Sobreiral, nome de varios lugares en Galicia
## Véxase tamén 
### Outros artigos 
* Sobreira (homónimos)
KT 2

**KT 2** ou **Kaituozhe 2** é o nome dun modelo de foguete espacial de propelente sólido da China que comezou as súas operacións en activo en 2017. Foi mostrado por primeira vez en 2002 e diferénciase do KT 1 no uso dunha primeira etapa de maior diámetro, sendo a segunda e terceira etapas as dúas primeiras etapas do KT 1. É capaz de poñer ata 800 kg en órbita.

## Historial de lanzamentos 
## Notas 
## Véxase tamén 
### Outros artigos 
*KT 1
Ilves (fútbol)

O **Ilves** é un equipo de fútbol da cidade de Tampere, Pirkanmaa (Finlandia). Forma parte do club polideportivo do mesmo nome. Foi fundado o 10 de abril de 1931 e actualmente compite na Veikkausliiga, a máxima categoría do fútbol finlandés. Xoga os seus partidos como local no Tammelan stadion, un estadio con capacidade para 5&nbsp;050 espectadores. O seu uniforme titular é camiseta amarilla e pantalón verde, mentres que a reserva é integramente verde.

O Ilves gañou o campionato finlandés nunha ocasión (1983), obtendo ademais unha medalla de prata (1985) e dúas de bronce (1984 e 2017); tamén se proclamou tres veces campión da Suomen Cup (1979, 1990 e 2019). En 2019 equipo ocupaba a novena posición na clasificación histórica da liga.

## Historia 
O Ilves foi fundado no instituto Tampereen Lyseo o 10 de abril 1931 por Niilo Tammisalo, que era profesor no centro, para que o alumnado puidera practicar deportes de pelota.

Se ben o Ilves xogou o seu primeiro encontro o 7 de maio de 1931 fronte os Tampereen Palloilijat, non foi ata o 27 de maio dese mesmo ano cando se uniu á Asociación de Fútbol de Finlandia.

O 30 de xullo de 2016, con motivo do seu 85 aniversario, o equipo xogou un partido amigable fronte o Valencia Club de Fútbol no estadio de Ratina. A pesar de que o estadio contaba cunha capacidade máxima para 16&nbsp;800&nbsp;persoas, o partido só congregou a pouco máis de 6&nbsp;000, posiblemente debido ao elevado prezo das entradas.

## Palmarés 
* **1 Veikkausliiga:** 1983
* **3 Suomen Cup:** 1979, 1990, 2019

## Notas 
## Véxase tamén 
### Outros artigos 
* FC Ilves (feminino)

### Ligazóns externas 
* Sitio web oficial
Cavidade gastrovascular

[250px|miniatura|En negro, sinalada co nº 2, a cavidade gastrovasuclar do [hidrozoo *Olindias formosus*]] 
[250px|miniatura|En amarelo, cavidade gastrovascular dun [platihelminto (*Dugesia* sp.)]]

En zooloxía, denomínase **cavidade gastrovascular** ou **celéntero**, a un órgano que ten como función a dixestión e o transporte de nutrientes a todo o corpo do animal. Dous dos filos de animais, o dos cnidarios e o dos platihelmintos, posúen este tipo de cavidade.

## Nos cnidarios 
Os cnidarios, de simetría radial, teñen unha estrutura semellante a un saco, constituída por dúas capas de células e unha capa xelatinosa (mesoglea) entre elas. A cavidade posúe unicamente unha abertura para o exterior e está, na maioría deles, rodeada por tentáculos, que serven para capturaren as súas presas.

## Notas 
## Véxase tamén 
### Bibliografía 
* Scott, Thomas A. (1996): *Concise Encyclopedia Biology*. Berlín/Nova York: Walter de Gruyter. ISBN 3-1108-8956-0, pp. 376–379.
* Slobodkin, Lawrence & Bossert, Patricia (2010): "Cnidaria", en Thorp, James H. & Covich, Alan P. (eds.): *Ecology and Classification of North American Freshwater Invertebrates*, 3ª ed. Ámsterdam: Academic Press. ISBN 978-0-1237-4855-3, pp. 125–142.

### Outros artigos 
* Cnidarios
* Platihelmintos
Mesoglea

[miniatura|Anatomía dunha [medusa (hidrozoo): 1 Ectoderma; **2 Mesoglea**; 3 Endoderma; 4 Cavidade gastrovascular; 5 Canal radial; 6 Canal circular; 7 Tentáculo; 8 *Velum*; 9 Anel nervioso externo; 10 Anel nervioso interno; 11 Gónadas; 12 Manubrio; 13 Boca; 14 Zona aboral; 15 Zona oral.]]

En zooloxía coñécese como **mesoglea** á porción non celular do mesénquima das medusas, máis ou menos grosa, constituída por unha matriz coloidal xelatinosa que funciona como un hidroesqueleto estático. Nas esponxas unha estrutura similar denomínase mesohilo.

## Descrición 
A mesoglea está fundamentalmente constituída por auga. Ademais contén varias substancias que inclúen proteínas fibrosas como o coláxeno, proteoglicanos e fibronectina. 

A mesoglea é maioritariamente acelular, pero tanto en cnidarios como en ctenóforos, a mesoglea contén feixes de músculos ye fibras de nervios. Outras células nerviosas e musculares descansan xusto baixo as capas epiteliais. A mesoglea tamén contén amebocitos que xogan unha función na fagocitose de residuos e bacterias. Estas células tamén loitan contra as infeccións ao produciren substancias químicas antibacterianas.

A mesoglea pode ser máis delgada que calquera das capas celulares nos celentéreos máis pequenos, como as hidras, o pode conformar o volume do corpo nas medusas máis grandes. 

A mesoglea serve como un esqueleto interno, apoiando o corpo. As súas propiedades elásticas axudan a restaurar a forma despois da súa deformación a causa da contracción de músculos. 

Porén, sen a flotabilidade da auga para apoiala, a mesoglea non é o bastante ríxida para aguantar o peso do corpo, e os celentéreos xeralmente tenden a aplanarse, ou incluso colapsar cando son sacados fóra da auga.

## Usos do concepto 
Para diferenciarmos o uso do concepto de mesénquima en embrioloxía de vertebrados (isto é, o tecido indiferenciado encontrado na entomesoderma embrionaria do cal se derivan todos os tecidos conectivos, os vasos sanguíneos, as células sanguíneas, o sistema linfático e o corazón) e o uso en zooloxía de invertebrados (un tecido máis ou menos sólido pero pobremente organizado constando dun xel matriz [a mesoglea, en sentido propio] con varias inclusións celulares e fibrosas, localizados entre a epiderme e a gastroderme, algúns autores prefiren utilizar o concepto *mesoglea* (en sentido máis amplo) en vez de mesénquima ao referirse ás capas medias de esponxas e diploblastos, reservando o termo mesénquima para o sentido embriolóxico. Aínda así, Brusca e Brusca desaconsellan este uso, utilizando mesoglea no seu sentido estrito, e preferindo manter as acepcións embriolóxica e zoolóxica para o termo mesénquima.

## Notas 
## Véxase tamén 
### Bibliografía 
* Brusca, R. C. & G. J. Brusca (2005): *Invertebrados*. 2ª ed. Madrid: McGraw-Hill Interamericana de España. ISBN 978-84-486-0246-8.
Kevin Kregel

**Kevin Richard Kregel**, nado en Amityville, Nova York, o 16 de setembro de 1956, é un astronauta estadounidense que formou partes da misións STS-99, STS-78, STS-87 e STS-70.

## Traxectoria
Kregel graduouse en enxeñería astronáutica pola Academia da Forza Aérea dos Estados Unidos en 1978 e é máster en administración pública Universidade do Estado de Troy en 1988.

Foi seleccionado como astronauta pola NASA en marzo de 1992, participando nas misións STS-99, STS-78, STS-87 e STS-70 e pasando un total de 52,76 días no espazo.

## Notas 
## Véxase tamén 
### Outros artigos 
*STS-99
*STS-78
*STS-87
*STS-70
KZ 1

**KZ 1** (*Kuaizhou 1*), denominado ás veces **KZ 1A** e coñecido tamén como **Fei Tian 1** (FT 1) na súa versión comercial, é o nome dun modelo de foguete espacial de propelente sólido da China.

## Características
O KZ 1 foi desenvolvido por China Aerospace Science and Technology Corporation (CASIC) como un lanzador pequeno e propulsado por propelente sólido nas súas tres primeiras etapas e propelente líquido na cuarta. Está deseñado expresamente para dar resposta a lanzamentos rápidos en caso necesario, podendo poñer ata 400 kg en órbita. É ofrecido comercialmente co nome Fei Tian 1 (FT 1) e poden lanzarse tanto desde o Centro de Lanzamento de Satélites de Jiuquan como desde o Centro de lanzamento de Taiyuan.

## Historial de lanzamentos 
## Notas 
## Véxase tamén 
### Outros artigos 
*Centro de Lanzamento de Satélites de Jiuquan
*Centro de lanzamento de Taiyuan
Ceriantarios

A dos **ceriantarios** (*Ceriantharia*) e unha subclase de cnidarios antozoos, unha das tres en que se divide esta clase.  

Son animais exclusivamente mariños moi similares ás anemones de mar, aínda que estas pertecen á  orde dos actiniarios, da subclase dos hexacoraliarios.

A suborde comprende aproximadamente 100 especies, aínda que o número de xéneros non está claro, habendo actualmente división de criterios entre os especialistas.

## Taxonomía 
### Descrición 
A subclase foi descrita en 1893 polo  naturalista, zoólogo e botánico francés Edmond Perrier.

### Ordes 
A subclase comprende as dúas ordes seguintes:
* Penicillaria
* Spirularia

## Características 
Son pólipos solitarios, alongados e de corpo brando. Teñen un anel de tentáculos curtos rodeando a boca, ademais do anel ou aneis exteriores de tentáculos, tan comúns nos hexacoraliarios.

Son escavadores e utilizan os músculos da columna para penetraren no substrato. Producen unha especie de tubo flexíbel que segrega un mucus que recobre a columna. En dito mucus adhírense partículas de area, dándolles rixidez para mantérense verticais, cos seus tentáculos orientados cara ás correntes da auga na espera das súas presas.

## Galería 

Arachnanthus oligopodus.jpg|*Arachnanthus oligopodus*
Tube anemone with spider crab at D-frame.jpg|*Cereantheopsis austroafricanus*
Tubeanemone 300.jpg|*Cerianthus aestuari*
Cerianthus filiformis.jpg|*Cerianthus filiformis*
Messina Straits Cerianto.jpg|*Cerianthus membranacea*
Pachycerianthus fimbriatus.png|*Pachycerianthus fimbriatus*
Protanthea simplex - anemone at Loch Fyne.jpg|*Pachycerianthus multiplicatus*
Ceranthidae (Banded tube anemone).jpg|*Pachycerianthus maua*

## Notas 
## Véxase tamén 
### Bibliografía 
* Daly, M. *et. al*, (2007): "The phylum Cnidaria: A review of phylogenetic patterns and diversity 300 years after Linnaeus". *Zootaxa* **1668**: 127-182.
* Molodtsova, T. & Stampar, S. N. (2020): *World list of Ceriantharia *. En: Species 2000 & ITIS Catalogue of Life.

### Outros artigos 
* Antozoos
Valeri Kubasov

**Valeri Nikolaievich Kubasov**, nado en Vyazniki o 7 de xaneiro de 1935 e finado o 19 de febreiro de 2014, foi un cosmonauta soviético que formou parte das misións Soiuz 6, Soiuz 19, Soiuz 36 e Soiuz 35.

## Traxectoria 
Kubasov graduouse como enxeñeiro e participou nas misións Soiuz 6, Soiuz 19 (que participou no Proxecto de probas Apollo-Soiuz), Soiuz 36 e Soiuz 35, pasando un total de 18,75 días no espazo.

## Notas 
## Véxase tamén 
### Outros artigos 
*Soiuz 6
*Soiuz 19
*Soiuz 36
*Soiuz 35
Dogs (serie de televisión)

***Dogs*** é unha serie de televisión estadounidense de 2018 que se estreou en Netflix. A serie foi emitida o 16 de novembro de 2018. Foi creada por Glen Zipper. A serie explora o vínculo entre cans e humanos.

A primeira tempada conta con seis episodios de 50 a 53 minutos. Cada episodio, presenta unha localización diferente arredor do mundo, e examina unha faceta da vida na que os cans e os humanos están conectados, así a relación entre os cans e os humanos en diferentes países, culturas e persoas.

En xuño de 2019 anunciouse que *Dogs* tería unha segunda tempada.

## Notas
Searching (filme)

***Searching*** é un filme estadounidense de 2018 dirixido por Aneesh Chaganty e escrito por Chaganty e Sev Ohanian. Ambientado enteiramente en pantallas de computador e teléfonos intelixentes, o filme conta a historia dun pai (John Cho) tentando atopar a súa filla desaparecida de 16 anos (Michelle La) coa axuda dunha detective policial (Debra Messing). É o primeiro filme mainstream de Hollywood protagonizado por un actor asiáticoamericano.

O filme estreouse no Festival de Cinema de Sundance o 21 de xaneiro de 2018, e estreouse nos cinemas dos Estados Unidos o 31 de agosto de 2018, por Screen Gems. O filme foi un éxito financeiro e da crítica, recadando máis de 75 millóns de dólares en todo o mundo sobre un orzamento de 880&nbsp;000 dólares. Foi eloxiada pola súa dirección, actuación, estilo visual único e argumento pouco predecible. Nos Premios Independent Spirit, Cho foi nomeado ao mellor actor protagonista.

## Personaxes 
* John Cho como David Kim
* Debra Messing como Detective Sarxento Rosemary Vick
* Michelle La como Margot Kim
** Kya Dawn Lau como Margot Kim con 9 anos
** Megan Liu como Margot Kim con 7 anos
** Alex Jayne Go como Margot Kim con 5 anos
* Sara Sohn como Pamela Nam Kim
* Joseph Lee como Peter Kim
* Steven Michael Eich como Robert Vick
* Ric Sarabia como Randy Cartoff
* Sean O'Bryan como Radio Jockey
* Colin Woodell como operador do 911

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en Metacritic 
* Ficha en RottenTomatoes
Free Range: Ballaad maailma heakskiitmisest

***Free Range: Ballaad maailma heakskiitmisest*** é un filme estoniano de 2013 dirixido por Veiko Õunpuu. O filme foi escollido como candidato de Estonia para o Óscar ó mellor filme en lingua non inglesa na 86ª edición dos premios, mais finalmente non foi nomeado.

## Personaxes 
* Lauri Lagle como Fred  
* Jaanika Arum como Susanna 
* Laura Peterson como Traitor to the fatherland 
* Peeter Volkonski como pai de Fred 
* Roman Baskin como pai de Susanna
* Rita Raave como nai de Susanna
* Meelis Rämmeld como pai de Susanna
* Jan Uuspõld como compañeiro 
* Anne Türnpu como compañeiro

## Notas 
## Véxase tamén 
### Outros artigos 
* Filmes de Estonia propostos ó Óscar ó mellor filme internacional
* Filmes propostos ó mellor filme internacional na 86ª edición dos Óscar

### Ligazóns externas 
*
Kirjad Inglile

***Kirjad Inglile*** é un filme estoniano de 2010 dirixido por Sulev Keedus. O filme foi escollido como candidato de Estonia para o Óscar ó mellor filme en lingua non inglesa na 84ª edición dos premios, mais finalmente non foi nomeado. Tamén foi nomeado ó Premio Estoniano dos Xornalistas.

## Personaxes 
* Roman Baskin
* Ketter Habakukk como Fee
* Alina Karmazina
* Elle Kull
* Katariina Lauk como Hildegard
* Mari-Liis Lill
* Helena Merzin
* Kaie Mihkelson
* Tõnu Oja como Jeremia Juunas Kirotaja
* Ragne Pekarev como Senta
* Mirtel Pohla como Merily
* Rain Simmul como Elvis
* Tiina Tauraite como Edda

## Notas 
## Véxase tamén 
### Outros artigos 
* Filmes de Estonia propostos ó Óscar ó mellor filme internacional
* Filmes propostos ó mellor filme internacional na 84ª edición dos Óscar

### Ligazóns externas 
*
Kuaizhou (satélites)

**Kuaizhou** é o nome dunha familia de satélites artificiais da  República Popular da China adicados á monitorización de desastres naturais.

## Kuaizhou 1 
Kuaizhou 1 foi lanzado o 25 de setembro de 2013 mediante un foguete homónimo, Kuaizhou 1. O satélite integrábase coa última etapa do foguete e era capaz de realizar manobras orbitais, orbitando a uns 300 km de altura. Reentrou na atmosfera terrestre o 1 de setembro de 2015.

## Kuaizhou 2 
Kuaizhou 2 foi lanzado o 21 de novembro de 2014, tamén mediante un foguete Kuaizhou 1, e igualmente se integra coa última etapa do foguete. Tamén é capaz de facer manobras orbitais. Foi inxectado a uns 300 km de altura.

## Notas 
## Véxase tamén 
### Outros artigos 
*KZ 1
Detsembrikuumus

***Detsembrikuumus*** é un filme estoniano de 2008 dirixido por Asko Kase e protagonizado por Sergo Vares. Foi escollido como candidato de Estonia para o Óscar ó mellor filme en lingua non inglesa na 82ª edición dos premios, mais finalmente non foi nomeado.

## Personaxes 
* Sergo Vares como Tanel Rõuk
* Liisi Koikson como Anna Rõuk
* Ain Lutsepp como Julius Saarepuu
* Piret Kalda como Maret Saarepuu
* Emil-Joosep Virkus como Joosep Saarepuu
* Tambet Tuisk como especialista
* Mait Malmsten como avogado Jaan (prototipo: Jaan Anvelt)
* Tiit Sukk como Indrek
* Rain Simmul como xefe de intelixencia

## Véxase tamén 
### Outros artigos 
* Filmes de Estonia propostos ó Óscar ó mellor filme internacional
* Filmes propostos ó mellor filme internacional na 82ª edición dos Óscar

### Ligazóns externas 
*
Mina olin siin

***Mina olin siin*** é un filme estoniano de 2008 dirixido por René Vilbre e escrito por Ilmar Raag. Baséase na novela *Mina olin siin. Esimene arest* escrita por Sass Henno. Conta a historia dun rapaz de dezasete anos que se converte nun traficante de drogas, o cal provoca que se meta en problemas que non pode controlar. O filme estreouse o 8 de xullo de 2008 no Festival Internacional de Cinema de Karlovy Vary, e en Estonia estreouse o 12 de setembro de 2008, converténdose no quinto filme estoniano máis exitoso dende comezos da década de 1990.

O filme foi coproducido por Amrion Productions en Estonia, e Helsinki Filmi OY en Finlandia. Foi escollido como candidato de Estonia para o Óscar ó mellor filme en lingua non inglesa na 81ª edición dos premios, mais finalmente non foi nomeado.

## Personaxes 
* Rasmus Kaljujärv como Rass
* Hele Kõre como Renita
* Margus Prangel como Mõssa
* Märt Avandi como Aivo
* Marilyn Jurman como Säde
* Johannes Naan como Janar
* Tambet Tuisk como Olari
* Doris Tislar como Hanna
* Nikolai Bentsler como Talis
* Rafael Jenokjan como Ruslan
* Jaan Rekkor como Karm tüüp 
* Sten Zupping como Turske tüüp 
* Anne Reemann como mestra
* Marta Laan como Rass' deskmate

## Notas 
## Véxase tamén 
### Outros artigos 
* Filmes de Estonia propostos ó Óscar ó mellor filme internacional
* Filmes propostos ó mellor filme internacional na 81ª edición dos Óscar

### Ligazóns externas 
*
Hexacoraliarios

[miniatura|260px|*Acropora latistella*, un [coral duro.]]

A dos **hexacoraliarios**, *Hexacorallia*, tamén coñecidos como **zoantarios** (*Zoantharia*), e unha subclase de cnidarios antozoos, unha das tres en que se divide esta clase.  

## Taxonomía 
### Descrición 
A subclase foi descrita en 1896 polo biólogo e filósofo alemán Ernst Haeckel.

### Ordes 
A sublclase subdivídese nas seguintes ordes:

## Notas 
## Véxase tamén 
### Bibliografía 
* Daly, M. *et. al*. (2007): "The phylum Cnidaria: A review of phylogenetic patterns and diversity 300 years after Linnaeus". *Zootaxa* **1668**: 127-182.

### Outros artigos 
* Antozoos

### Ligazóns externas 
* *Zoanthus* na ADW.
* Fluorescent Zoanthids. *Zoanthus* na EOL.
Klass

***Klass*** é un filme estoniano de 2007 dirixido por Ilmar Raag. Foi escollido como candidato de Estonia para o Óscar ó mellor filme en lingua non inglesa na 80ª edición dos premios, mais finalmente non foi nomeado.

## Personaxes 
* Vallo Kirs como Kaspar Kordes
* Pärt Uusberg como Joosep Rääk
* Lauri Pedaja como Anders Allikmäe
* Paula Solvak como Thea Tooming
* Mikk Mägi como Paul Mägi
* Riina Ries como Riina Pajumets
* Joonas Paas como Toomas Sinijärv
* Kadi Metsla como Kati Kass
* Triin Tenso como Kerli
* Virgo Ernits como Tiit Vaher
* Saara Kadak como Liisa Kadak
* Karl Sakrits como Olav Neeme

## Notas 
## Véxase tamén 
### Outros artigos 
* Filmes de Estonia propostos ó Óscar ó mellor filme internacional
* Filmes propostos ó mellor filme internacional na 80ª edición dos Óscar

### Ligazóns externas 
*
Stiilipidu

***Stiilipidu*** é un filme estoniano de 2005 dirixido por Peeter Urbla. A historia trata de tres mulleres que crean un alugamento de traxes despois de perder o traballo. Estreouse nos cinemas estonianos o 15 de abril de 2005 e na televisión estoniana o 25 de decembro de 2006 . 

O foi escollido como candidato de Estonia para o Óscar ó mellor filme en lingua non inglesa na 78ª edición dos premios, mais finalmente non foi nomeado. Maarja Jakobson recibiu o premio á mellor actriz no festival de cinema "Anapa Kinošokk".

## Personaxes 
* Maarja Jakobson como Alice
* Anne Reemann como Ada
* Evelin Pang como Jana
* Meelis Rämmeld como Andres
* Karol Kuntsel como Ivar
* Madis Kalmet como Edgar
* Marika Vaarik como Silvia
* Hannes Prikk como Bergvald
* Toomas Urb como Siimer
* Herardo Kontreras como Stjopa
* Andrus Joala como Stjopa juunior
* Hannes Kaljujärv como Kalev
* Raivo E. Tamm como Toomas

## Véxase tamén 
### Outros artigos 
* Filmes de Estonia propostos ó Óscar ó mellor filme internacional
* Filmes propostos ó mellor filme internacional na 78ª edición dos Óscar

### Ligazóns externas 
*
Sigade revolutsioon

***Sigade revolutsioon*** é un filme estoniano de 2004 dirixido por René Reinumägi e Jaak Kilmi. Foi escollido como candidato de Estonia para o Óscar ó mellor filme en lingua non inglesa na 77ª edición dos premios, mais finalmente non foi nomeado.

## Personaxes 
* Jass Seljamaa como Tanel
* Evelin Kuusik como Diana
* Lilian Alto como Sunshine
* Uku Uusberg como Urmas
* Vadim Albrant como Futu
* Mikk Tammepõld como Erki
* Merle Liivak como Mariann
* Merli Rosar como Juta
* Tarvo Kaspar Toome como Punk rocker Timo
* Martin Mill como Ats
* Anu Saagim como Meierei
* Peeter Tammearu como pai de Erki
* Tõnu Tepandi como Komandör
* Tõnu Oja como Operaator
* Anne Paluver como Staabi mutt
* Arvo Kukumägi como Vuntsidega Komandör
* Üllar Saaremäe como comandante de Hundissaare

## Notas 
## Véxase tamén 
### Outros artigos 
* Filmes de Estonia propostos ó Óscar ó mellor filme internacional
* Filmes propostos ó mellor filme internacional na 77ª edición dos Óscar
### Ligazóns externas 
*
Püha Tõnu kiusamine

***Püha Tõnu kiusamine*** é un filme estoniano de 2009 escrito e dirixido por Veiko Õunpuu e protagonizado por Taavi Eelmaa. O argumento foi descrito como comedia negra e céntrase nun exitoso home de idade media que comeza a interesarse en cuestións sobre a moralidade. O filme foi unha coprodución entre empresas de Estonia, Suecia e Finlandia. Foi escollido como candidato de Estonia para o Óscar ó mellor filme en lingua non inglesa na 83ª edición dos premios, mais finalmente non foi nomeado.

## Personaxes 
* Taavi Eelmaa como Tõnu
* Ravshana Kurkova como Nadezhda
* Tiina Tauraite como muller de Tõnu
* Sten Ljunggren como Herr Meister
* Denis Lavant como Conde Dionysos Korzybski
* Hendrik Toompere Jr. como Toivo
* Katariina Lauk como muller de Toivo
* Harri Kõrvits como Director
* Taavi Teplenkov como Urbo
* Marika Barabanstsikova como muller de Urbo
* Rain Tolk como Kleine Willy
* Liis Lepik como filla de Tõnu
* Valeri Fjodorov como pai de Nadezhda
* Evald Aavik como sacerdote
* Andres Puustusmaa como construtor de valados

## Notas 
## Véxase tamén 
### Outros artigos 
* Filmes de Estonia propostos ó Óscar ó mellor filme internacional
* Filmes propostos ó mellor filme internacional na 83ª edición dos Óscar

### Ligazóns externas 
* 
* Ficha en RottenTomatoes
Karu süda

***Karu süda*** é un filme de 2001 coproducido entre Estonia, a República Checa, Alemaña e Rusia e dirixido por Arvo Iho. Foi escollido como candidato de Estonia para o Óscar ó mellor filme en lingua non inglesa na 74ª edición dos premios, mais finalmente non foi nomeado. Tamén se estreou na 24ª edición do Festival Internacional de Cinema de Moscova.

## Personaxes 
* Rain Simmul como Nika / Nganasan
* Dinara Drukarova como Gitya
* Ilyana Pavlova como Emily
* Külli Teetamm como Laima
* Lembit Ulfsak como Simon
* Nail Chaikhoutdinov como Tolkun
* Arvo Kukumägi como Venjamin
* Galina Bokashevskaya como Katherine
* Merle Palmiste como Grey-One

## Notas 
## Véxase tamén 
### Outros artigos 
* Filmes de Estonia propostos ó Óscar ó mellor filme internacional
* Filmes propostos ó mellor filme internacional na 74ª edición dos Óscar

### Ligazóns externas 
*
Yenifasu Filmya

***Yenifasu Filmya*** (en ) é un filme etíope de 2019 dirixido por Jan Philipp Weyl. Foi escollido como candidato de Etiopía para o Óscar ó mellor filme internacional na 92ª edición dos premios, mais finalmente non foi nomeado.

## Sinopse 
Un irmán soña con converterse en corredor olímpico mentres que o outro aspira a chegar a ser fotógrafo. A vida failles tomar camiños separados mais volven a atoparse de novo como adultos.

## Personaxes 
* Mikias Wolde como Solomon
* Ashenafi Nigusu como Abdi
* Joseph Reta Belay como Kiflom
* Samrawit Desalegn como Genet
* Genene Alemu como adestrador

## Notas 
## Véxase tamén 
### Outros artigos 
* Filmes de Etiopía propostos ó Óscar ó mellor filme internacional
* Filmes propostos ó mellor filme internacional na 92ª edición dos Óscar
### Ligazóns externas 
*
Adam Solazzo

**Adam Michael Solazzo**, nado o 24 de abril de 1990 en Tampa, é un xogador profesional de baloncesto estadounidense con nacionalidade italiana. Cunha altura de 1,98 m xoga na posición de ala para o Blu Basket Treviglio da Serie A2.

## Traxectoria 
### Clubs 
*  Uni-Riesen Leipzig (ProA, 2013)
*  Acmar Ravenna (Serie B, 2013−2014)
*  Proger BLS Chieti (Serie A2, 2014−2015)
*  U.S. Basket Recanati (Serie A2, 2015−2016)
*  Blu Basket Gruppo Remer Treviglio (Serie A2, 2016−2017)
*  Agribertocchi Orzinuovi (Serie A2, 2017−2018)
*  C' Chartres Basket (Pro B, 2019)
*  Delteco GBC (LEB, 2019−2020)
*  Río Breogán (ACB, 2020−2022)
*  Blu Basket Treviglio (Serie A2, 2022−presente)

## Notas 
## Véxase tamén 
### Ligazóns externas 
* Perfil en feb.es
Lamb (filme de 2015)

***Lamb*** é un filme etíope de 2015 dirixido por Yared Zeleke. Estreouse na sección Un Certain Regard no Festival Internacional de Cinema de Cannes de 2015. Foi o primeiro filme etíope en ser incluído na Selección Oficial. Estreouse na sección de Cinema Mundial Contemporáneo do Festival Internacional de Cinema de Toronto. O filme foi escollido como candidato de Etiopía para o Óscar ó mellor filme en lingua non inglesa na 88ª edición dos premios, mais finalmente non foi nomeado.

## Personaxes 
* Rediat Amare como Ephraïm
* Kidist Siyum como Tsion
* Welela Assefa como Emama
* Surafel Teka como Solomon
* Rahel Teshome como Azeb
* Indris Mohamed como Abraham
* Bitania Abraham como Mimi

## Notas 
## Véxase tamén 
### Outros artigos 
* Filmes de Etiopía propostos ó Óscar ó mellor filme internacional
* Filmes propostos ó mellor filme internacional na 88ª edición dos Óscar

### Ligazóns externas 
*
Need vanad armastuskirjad

***Need vanad armastuskirjad*** é un filme estoniano de 1992 dirixido por Mati Põldre. O filme foi escollido como candidato de Estonia para o Óscar ó mellor filme en lingua non inglesa na 65ª edición dos premios, mais finalmente non foi nomeado.

## Personaxes 
* Rain Simmul como Raimond Valgre
* Liis Tappo como Alice
* Ülle Kaljuste como Emma
* Marika Korolev como Eva
* Kärt Tomingas como Lily
* Lii Tedre como nai
* Marina Levtova como Niina
* Jaan Rekkor como Muna
* Tõnu Kilgas como Leo
* Andres Lepik como Ants
* Vladimir Laptev como Capitán
* Sulev Teppart como Nauding
* Guido Kangur como Kaarel

## Notas 
## Véxase tamén 
### Outros artigos 
* Filmes de Estonia propostos ó Óscar ó mellor filme internacional
* Filmes propostos ó mellor filme internacional na 65ª edición dos Óscar

### Ligazóns externas 
*
Zoanthus

[miniatura|260px|*[Lysmata amboinensis* en colonia de *Zoanthus* con pólipos retraídos.]]
miniatura|260px|*Zoanthus sp*

***Zoanthus*** é un xénero de cnidarios antozoos da subclase dos hexacoraliarios, que o tipo da familia dos zoántidos.

## Taxonomía 
### Descrición 
O xénero foi descrito en 1801 polo naturalista francés Jean-Baptiste Lamarck. 

Literalmente: "os animais que teñen forma de flor".

### Especies 
No xénero recoñécense as seguintes especies: 

A coloración do disco oral e dos tentáculos é moi variada, e en ocasións moi vistosa, con combinacións de rosada, parda, amarillo, azul, laranxa ou verde. A intensidade da cor varía segundo a iluminación.

As colonias están formadas por diversos pólipos fixados a rochas ou a esqueletos de corais duros, e incluso noutras especies de corais vivos, que son atacadas polos nematocistos dos tentáculos dos *Zoanthus*.

## Hábitat e distribución 
### Hábitat 
Viven en zonas de correntes de medias a fortes. Normalmente adheridos a rochas e corais mortos ou ao substrato, a profundidades entre 0 e 300 m, e nun rango de temperaturas entre os -0,02 e os 28,95 °C.

### Distribución 
As especies do xénero *Zoanthus* esténdese por todos os mares temperados e tropicais, dos océanos Índico, Pacífico e Atlántico, incluído o mar Mediterráneo.

## Galería 

Zoanthus mantoni Voavah.JPG|*Zoanthus mantoni*
Zoanthus pulchellus (Mat Zoanthids).jpg|*Zoanthus pulchellus*
Zoanthus sp, Pulau Samalona.jpg|*Zoanthus* sp
Zoanthus-dragon-eye.jpg|*Zoanthus* sp nun acuario 
Zoanthus sp actínica.jpg|*Zoanthus* sp

## Notas 
## Véxase tamén 
### Bibliografía 
* Borneman, Eric H. (2001): *Aquarium corals: selection, husbandry and natural history*. Shelburne, Vermont, USA: Microcosm Ld. ISBN 978-1-8900-8747-0.
* Daly, M. *et. al*, (2007): "The phylum Cnidaria: A review of phylogenetic patterns and diversity 300 years after Linnaeus". *Zootaxa* **1668**: 127-182.
* Debelius, Helmut & Baensch, Hans A. (1997): *Marine Atlas. Volume 1*. Osnabrück, Baixa Saxonia, Alemaña: Mergus Verlag GmbH. ISBN 978-3-8824-4051-5.
* Gosliner, T. M.; Behrens, D. W. & Williams, G. C. (1996): *Coral Reef Animals of the Indo-Pacific*. Monterey, California, USA: Sea Challengers Inc. ISBN 978-0-9301-1821-1.
* Veron, J. E. N. (1986): *Corals of Australia and the Indo-Pacific*. Sydney, Australia: Angus & Robertson Publishers. ISBN 978-0-2071-5116-3.
* Wilkinson, C. (2004): *Status of coral reefs of the world: 2004. Volume 2*. Townsville, Queensland, Australia: Australian Institute of Marine Science

### Outros artigos 
* Antozoos

### Ligazóns externas 
* *Zoanthus* na ADW.
* Fluorescent Zoanthids. *Zoanthus* na EOL.
* Zoántidos (*Zoanthidae*) en aquanovel.com .
Chaira indoganxética

A **chaira indoganxética** é unha fértil planicie de 2,55 millóns de km² que comprende a maior parte do norte e do leste da India, o leste de Paquistán e Bangladesh. A rexión toma o seu nome dos Indo e Ganxes, e inclúe un gran número de áreas urbanas. Limita polo norte coa cordilleira do Himalaia, que alimenta os seus numeroso ríos e é a fonte do fértil aluvión depositado ao longo da rexión polos dous sistemas de ríos, ao sur coa meseta Chota Nagpur e as serras de Vindhya e Satpura, e polo oeste co altiplano iraniano.

## Historia 
A rexión é coñecida pola Cultura do val do Indo, que é responsable do nacemento da antiga cultura do sur de Asia. O chan e fértil terreo facilitou o xurdimento e a expansión de varios imperios, incluídos o Imperio Gupta, Jarsha Vardhana, Magadha, Imperio Maurya, Dinastía Pala, Imperio Mogol e Sultanato de Delhi, todos eles con centros políticos e demográficos na chaira indoganxética.

Durante o período védico da historia da India, esta rexión foi coñecida como a terra dos arios, e durante o período islámico, como Indostán, derivación do vocábulo persa para o río Indo. Posteriormente, esta expresión empregouse para referirse a toda a India e tamén para referirse aos pobos, a música e a cultura da rexión.

## Notas
Zoantarios

A dos **zoantarios**, *Zoantharia*, é unha orde de cnidarios antozoos da subclase dos hexacoraliarios, unha das tres en que se divide esta clase.  

A orde agrupa a especies tanto solitarias como coloniaies que se encontran comunmente en moitos ambientes mariños, formando ás veces arrecifes de coral. A maioría dos seus representantes ten un tamaño duns poucos centímetros e algúns son populares nos acuarios de auga salgada, a pesar de que algunhas especies poden seren altamente tóxicas.

## Taxonomía 
### Descrición 
A orde foi descrita en 1832 polo naturalista, botánico e zoólogo inglés John Edward Gray, no seu traballo *Synopsis of the contents of the British Museum*.

### Sinónimos 
Ademais de polo nome actualmente válido, a orde coñeceuse tamén polos sinónimos:
* *Zoanthidea*
* *Zoanthiniaria*

### Clasificación 
A orde subdivídese nas seguintes dúas subordes:
* *Brachycnemina*
* *Macrocnemina*

## Galería 

Epizoanthus arenaceus (della Chiaje, 1823).jpg|*Epizoanthus arenaceus* 
Cape zoanthid0737.jpg|*Isozoanthus capensis*
Palythoa variabilis.jpg|*Palythoa variabilis*
Parazoanthus axinellae (Schmidt, 1862) 1.jpg|*Parazoanthus axinellae* 
Terrazoanthus onoi.close-up.png|*Terrazoanthus onoi* 

## Notas 
## Véxase tamén 
### Bibliografía 
* Gray, J. E. (1832): *Synopsis of the contents of the British Museum*. Londres (27th edition.). (4): 1-212.
* Low, Martyn E. Y.; F. Sinniger & J. D. Reimer (2016): "The order Zoantharia Rafinesque, 1815 (Cnidaria, Anthozoa: Hexacorallia): supraspecific classification and nomenclature". *ZooKeys* **641**: 1-80.

### Outros artigos 
* Antozoos
* Hexacoraliarios
A Barcia, A Barcia do Seixo, A Lama

**A Barcia** é un lugar da parroquia da Barcia do Seixo, no concello da Lama, na provincia de Pontevedra. No ano 2019 tiña 18 habitantes segundo os datos do INE.

## Lugares e parroquias 
### Lugares da Barcia do Seixo 
### Parroquias da Lama
Lutgarda García-Boente

**María Lutgarda García-Boente Sánchez**, é unha avogada e política galega.

## Traxectoria 
Estudou dereito na Universidade de Santiago de Compostela, rematando en 1970. Militante de UCD, foi designada membro do grupo de traballo redactor do proxecto para o Estatuto dos dezaseis.

## Vida persoal 
Casou co avogado e político Alejandrino Fernández Barreiro.

## Notas 
## Véxase tamén 
### Outros artigos 
* Estatuto dos dezaseis
Manuel Vázquez Río

**Manuel Vázquez Río**, nado cara a 1926 e finado en Lugo o 29 de outubro de 2016, foi un avogado e político galego.

## Traxectoria 
Fillo de Constantino Vázquez López e Carmen Río Río. Estudou dereito na Universidade de Santiago de Compostela, colexiándose en Lugo en 1952. No franquismo foi secretario técnico da Obra Sindical. Militante de Alianza Popular, foi designado membro do grupo de traballo redactor do proxecto de Estatuto de Autonomía de Galicia. Foi proposto como canidato a senador pola Coalición Democrática para as eleccións xerais de 1979, pero dimitiu aos poucos días.  En 1985 foi nomeado secretario da Delegación Provincial da Consellería de Ordenación do Territorio de Lugo.

## Notas 
## Véxase tamén 
### Outros artigos 
* Estatuto dos dezaseis
Kikuko Inoue

, nada en Yokosuka o 30 de setembro de 1964, é unha actriz de voz xaponesa. É coñecida por ser a voz de *Belldandy* en *Aa! Megami-sama*, de *Kasumi Tendo* en *Ranma ½*, *Kirumi Tojo* en *Danganronpa V3: Killing Harmony*, Lust en *Fullmetal Alchemist: Brotherhood* e *Mizuho Kazami* en *Please Teacher!*.

## Notas 
## Véxase tamén 
### Ligazóns externas 
* Páxina oficial 
*
Rally de Ferrol de 1983

O **Rally de Ferrol de 1983** foi a 14ª edición de dito rally, puntuable para a tempada 1983 do Campionato de Galicia de Rally. Celebrouse o 21 de agosto de 1983 e o vencedor foi o ourensán Peitos, sobre un Renault 5 Turbo.

## Clasificación 
## Notas 
## Véxase tamén 
### Ligazóns externas 
* Rally de Ferrol de 1983 en ewrc-results.com .
Rally de Noia de 1984

O **Rally de Noia de 1984** foi a 1ª edición de dito rally e a segunda proba da tempada 1984 do Campionato de Galicia de Rally. Celebrouse o 22 de abril de 1984 e o vencedor foi o piloto vigués Chano Carrera, sobre un Opel Ascona.

## Itinerario 
O rally constou dun total de 237 km dos cales 59,5 km foron cronometrados. Déronse 9 pasadas por cinco treitos diferentes: dúas polo Tambre (6 km), Fruíme (6,6 km), Vilacova (6,8 km) e Lantarou (6,6 km) e outra polas Paxareiras (7,4 km).

## Clasificación 
## Notas
Rolandas Jakstas

**Rolandas Jakstas**, nado o 28 de setembro de 1992 en Plungė, é un xogador lituano de baloncesto profesional que xoga no HLA Alicante da Liga LEB Ouro.

## Traxectoria profesional 
O 14 de agosto de 2020, anunciouse a súa fichaxe polo Básquet Coruña da Liga LEB Ouro.

O 13 de xullo de 2021, Jakstas asinou un contrato dunha tempada co CB Lucentum Alicante da LEB Ouro.

## Notas 
## Véxase tamén 
### Ligazóns externas 
*Perfil en FEB.es
Ahmad (cráter)

**Ahmad** é un cráter de impacto que está situado no hemisferio norte da lúa de Saturno, Encélado. Ahmad foi descuberto por primeira vez en imaxes da *Voyager 2* pero foi visto cunha maior resolución (aínda que preto do terminador) pola sonda *Cassini *. Atópase a 58,8 ° norte Latitude, 311,6 ° Oeste e ten 18,7 quilómetros de diámetro. A parte occidental do cráter está en boa parte ausente, xa sexa enterrada ou esnaquizada preto da marxe oriental de Samarcanda Sulci. Unha estrutura grande e semellante a unha cúpula ocupa o interior do cráter, provocada por recheos de material de Samarcanda Sulci ou por mor da *relaxación viscosa*.

Ahmad recibe o nome dun heroe dos contos de *As mil e unha noites*. Tróuxolle a seu pai unha mazá e casou con Pari-Banou.

## Notas
Seenelkäik

***Seenelkäik*** é un filme estoniano de 2012 dirixido por Toomas Hussar. O filme foi escollido como candidato de Estonia para o Óscar ó mellor filme en lingua non inglesa na 85ª edición dos premios, mais finalmente non foi noemado.

## Personaxes 
* Hendrik Toompere junior junior como Villu Koobalt
* Hilje Murel como Silvi Säinas
* Elina Reinold como Viivi Kägu
* Üllar Saaremäe como pailán local
* Raivo E. Tamm como Aadu Kägu
* Juhan Ulfsak como Zäk
* Ott Sepp como Sibi
* Volli Käro como Karl
* Ülle Kaljuste como Meikar

## Notas 
## Véxase tamén 
### Outros artigos 
* Filmes de Estonia propostos ó Óscar ó mellor filme internacional
* Filmes propostos ó mellor filme internacional na 85ª edición dos Óscar

### Ligazóns externas 
*
Al-fakik

**Al-Fakik** é un cráter de impacto no hemisferio norte da lúa de Saturno, Encélado. Al-Fakik foi observado por primeira vez en imaxes tomadas pola sonda *Cassini* durante a misión de sobrevoo de Encélado, acontecida en febreiro de 2005. Está situado a 35,52 ° N e 306,55 ° O, e ten un diámetro de 15,2 quilómetros. A topografía do cráter de impacto aparece moi afundida, suxerindo que o cráter sufriu unha significativa *relaxación viscosa* dende a súa formación. Ademais, as fracturas perturbaron a marxe sueste do cráter.

Al-Fakik leva o nome do irmán cego e linguateiro do barbeiro de Bagdad, cuxa historia está narrada nos contos das *Mil e unha noites*.

## Notas
Rally de Ferrol de 2020

O **Rally de Ferrol de 2020** foi a 51ª edición de dito rally. Foi a segunda proba da tempada 2020 do Campionato de España de Rallys e foi tamén puntuable para o Súper Campionato de España de Rallys. Celebrouse entre o 21 e o 22 de agosto de 2020. 

O vencedor foi o madrileño Pepe López a bordo dun Citroën C3 R5, sendo esta a súa terceira vitoria consecutiva no rally ferrolán.

## Participantes 
A lista de inscritos alcanzou os 91, entre eles os pilotos que ocupan as primeiras prazas do campionato: Pepe López, Iván Ares, Alberto Monarri, José Antonio Suárez e Iago Caamaño. Destacan tamén as presenzas de Víctor Senra, Surhayen Pernía, Luis Vilariño e Amador Vidal entre outros. Dispútase tamén o Trofeo Deputación da Coruña, un certame de carácter nacional que non puntúa para ningún outro campionato. Para este trofeo inscribíronse pilotos como Álvaro Muñiz e José Manuel Mora entre outros.

## Itinerario 
## Clasificación 
## Notas 
## Véxase tamén 
### Ligazóns externas 
* Rally de Ferrol de 2020 en ewrc-results.com .
* Sitio web oficial do rally 
* Tempos en liña
Atletu

***Atletu*** () é un filme etíope de 2009 dirixido por Davey Frankel e Rasselas Lakew. O filme foi escollido como candidato de Etiopía para o Óscar ó mellor filme en lingua non inglesa na 83ª edición dos premios, mais finalmente non foi nomeado. Foi o primeiro filme etíope en ser presentado nesta categoría dos Óscar.

Nunha mestura entre imaxes de ficción e de arquivo, *Atletu* conta a historia do corredor de maratóns etíope Abebe Bikila. En 1960, participou nos Xogos Olímpicos de 1960 sendo un completo descoñecido. Porén, o fillo dun pastor conseguiu a medalla de ouro nos Xogos. Catro anos máis tarde, volveu conseguir a medalla de ouro nos Xogos Olímpicos de Tokio, converténdose no primeiro home en converterse en campión olímpico de maratón dúas veces consecutivas. Uns poucos anos máis tarde, sufriu un accidente de coche que lle fixo perder o uso das súas pernas.

## Personaxes 
* Rasselas Lakew como Abebe Bikila
* Dag Malmberg como Onni
* Ruta Gedmintas como Charlotte
* Abba Waka Dessalegn como o sacerdote

## Notas 
## Véxase tamén 
### Outros artigos 
* Filmes de Etiopía propostos ó Óscar ó mellor filme internacional
* Filmes propostos ó mellor filme internacional na 83ª edición dos Óscar

### Ligazóns externas 
*
Macronecminos

A dos **braquicneminos** (*Brachycnemina*) é unha suborde de cnidarios antozoos da orde dos zoantarios.

## Taxonomía 
### Descrición 
A suborde foi descita en 1891 polo biólogo, antropólogo e etnólogo británico Alfred Cort Haddon e o entomólogo australiano M. E. Shackleton.

### Familias 
A suborde comprende as cinco familias seguintes:
* *Epizoanthidae* Delage & Hérouard, 1901
* *Hydrozoanthidae* Sinniger, Reimer & Pawlowski, 2010
* *Microzoanthidae* Fujii & Reimer, 2011
* *Nanozoanthidae* Fujii & Reimer, 2013
* *Parazoanthidae* Delage & Hérouard, 1901

## Galería 

File:Epizoanthus arenaceus (della Chiaje, 1823).jpg|*Epizoanthus arenaceus*(Epizoanthidae)
File:Terrazoanthus onoi.png|*Terrazoanthus onoi*(Hydrozoanthidae)
File:Parazoanthus axinellae 2.jpg|*Parazoanthus axinellae*(Parazoanthidae)

## Notas 
## Véxase tamén 
### Bibliografía 
* Low, Martyn E. Y.; F. Sinniger & J. D. Reimer (2016): "The order Zoantharia Rafinesque, 1815 (Cnidaria, Anthozoa: Hexacorallia): supraspecific classification and nomenclature". *ZooKeys* **641**: 1-80.
*
*
*
*
*

### Outros artigos 
* Antozoos
* Zoantarios
Glaciación Gaskiers

A **glaciación Gaskiers** é un período do que se encontran amplos depósitos glaciares (por exemplo, diamictitas) que duraron 340&nbsp;000 anos, datados entre hai 579,63 ± 0,15 e 579,88 ± 0,44 millóns de anos, é dicir, no final do período ediacariano, polo que é o último episodio glacial importante do Precámbrico.

Os depósitos atribuídos ao Gaskiers, asumindo que foron todos depositados ao mesmo tempo, atopáronse en oito paleocontinentes separados, que nalgúns casos estaban preto do ecuador (a unha latitude de 10-30°). A sección de 300&nbsp;m de grosor que leva ese nome atopada en Gaskiers (Terra Nova) está chea de rochas intercaladas no depósito (*dropstones*) estriadas. Os seus valores isotópicos δ13C son realmente baixos (arredor do 8‰), o que concorda cun período de anormalidades ambientais. O estrato descansa xusto por riba dos fósiles máis vellos da biota de Ediacara, o que orixinou suxestións inicias como que o paso da glaciación puido achaiar o camiño para a evolución destes estraños organismos. Métodos de datación máis axeitados mostraron que hai de feito un oco de 9 millóns de anos entre as diamictitas e os microfósiles de hai 570 millóns de anos.

## Notas
Fortuniano

[dereita|miniatura|Sección estratotipo e punto de límite global (GSSP) do límite [Ediacárico-Cámbrico na Reserva Ecolóxica de Fortune Head, Terra Nova, Canadá.]]

O **Fortuniano** ou **Fortuniense** é un piso xeolóxico, que marca o comezo do Fanerozoico, o Paleozoico e o Cámbrico. É o primeiro dos dous pisos e idades do Terreneuviano. 

A súa base defínese pola primeira aparición da pegada fósil de *Trichophycus pedum*, hai 541,0 ± 1,0 millóns de anos. A parte superior do Fortuniano, que é a base do piso 2 do Cámbrico, non se definiu formalmente aínda, pero correspondería á aparición dunha especie de arqueociato de hai aproximadamente 529 millóns de anos.

## Etimoloxía 
Toma o nome de Fortune Head, no extremo norte da península de Burin, Terra Nova, no Canadá.

## Notas
André Kuipers

**André Kuipers**, nado en Ámsterdam, o 5 de outubro de 1958, é un astronauta dos Países Baixos que formou partes da misións Soiuz TMA-03M, Soiuz TMA-4 e Soiuz TMA-3 e foi membro das expedicións 30 e 31 á Estación Espacial Internacional.

## Traxectoria
Kuipers graduouse en medicina Universidade de Ámsterdam en 1987. Foi seleccionado como astronauta pola ESA en xullo de 1999, participando nas misións Soiuz TMA-03M, Soiuz TMA-4 e Soiuz TMA-3 e sendo membro das expedicións Expedición 30|30 e Expedición 31|31 á Estación Espacial Internacional e pasando un total de 203,66 días no espazo.

## Notas 
## Véxase tamén 
### Outros artigos 
*Soiuz TMA-03M
*Soiuz TMA-4
*Soiuz TMA-3
*Expedición 30
*Expedición 31
*Estación Espacial Internacional
Kupon

**Kupon** ou **Kupon 1** foi un satélite de comunicacións ruso lanzado o 12 de novembro de 1997 mediante un foguete Proton K/DM-2M desde o cosmódromo de Baikonur.

## Características 
Kupon foi un satélite de comunicacións desenvolvido orixinalmente por Lavochkin para ser parte da terceira xeración do sistema de comunicacións militar ruso. O proxecto foi cancelado coa caída da Unión Soviética, co que Kupon foi o primeiro e último membro do sistema. O satélite foi adquirido polo Banco Central da Federación Rusa para transmitir datos á rede bancaria do país.

O satélite tiña unha grilla de antenas que alimentaban 16 transpondedores en banda Ku, capaces de manexar 10.000 transaccións simultáneas. O deseño do satélite derivábase do dos satélites US-KMO de aviso temperán.

Uns días despois do lanzamento o satélite comezou a sufrir problemas, fallando completamente en marzo de 1998 debido a un fallo da computadora ou do sistema de control de actitude.

## Notas 
## Véxase tamén 
### Outros artigos 
*Proton K/DM-2M
Gilbert Charles Bourne

**Gilbert Charles Bourne**, nado o 5 de xullo de 1861, e finado o 9 de marzo de 1933, foi un zoólogo británico.

## Traxectoria 
Bourne foi profesor de Zooloxía na Universidade de Oxford desde 1906 até 1921. 

Como zoólogo, especializouse nos cnidarios e a el débeselle a descrición da orde das escleractinias, antozoos da subclase dos hexacoraliarios.

Á parte do seu traballo científico, Bourne foi un militar. Foi oficial no 4º Batallón do Rei (Infantaría Lixeira de Shropshire) desde 1882 até 1897, cando renunciou como capitán e maior honorario. Ao estalar a Segunda Guerra dos Bóers en Suráfrica a finais de 1899, volveu a entrar no batallón e foi ascendido ao grao de maior o 8 de novembro de 1899, e ao de tenente coronel honorario o 28 de febreiro de 1900. servindo como segundo do batallón mentres este estaba estacionado en Irlanda. Máis tarde volveu ao servizo durante a Primeira guerra mundial.

## Abreviatura 
A abreviatura **Bourne**, emprégase para recoñecer a  como autoridade na descrición e taxonomía en zooloxía.

## Notas 
## Véxase tamén 
### Ligazóns externas 
* Obras de G. C. Bourne en WorldCat.